Ο ρόλος της ακαδημαϊκής εκπαίδευσης στην λειτουργία της εργαζόμενης μνήμης. Μια σύγκριση ανάμεσα σε φοιτητές θεωρητικών και πρακτικών σχολών
Creators: name: Κουμαρέλα, Χριστίνα Αναστάσιου
Publisher: name: Aristotle University of Thessaloniki
Year: 2019
Subjects: Εργαζόμενη Μνήμη
Ακαδημαϊκή Εκπαίδευση
Κεντρικός Επεξεργαστής
Working Memory
Academic Education
Central Executive

description: Ο σκοπός της παρούσας έρευνας ήταν η μελέτη της πιθανής σύνδεσης ανάμεσα στην λειτουργία της εργαζόμενης μνήμης και την εκπαίδευση των φοιτητών, μέσω των καθημερινών ακαδημαϊκών εργασιών που πραγματοποιούν, ανάλογα με την κατεύθυνση των σπουδών τους. Στην παρούσα έρευνα αξιολογήθηκε τόσο η απλή όσο και η σύνθετη ακουστική/λεκτική και οπτικοχωρική εργαζόμενη μνήμη μέσω των έργων: «Ευθεία Ανάκληση Ψηφίων», «Αντίστροφη Ανάκληση Ψηφίων», «Ευθεία Ανάκληση Θέσης Κύβων», «Αντίστροφη Ανάκληση Θέσης Κύβων» και «Οπτική Ανάκληση Σχημάτων». Η υπόθεση της έρευνας ήταν ότι οι φοιτητές θεωρητικής κατεύθυνσης θα είχαν καλύτερες επιδόσεις στα έργα της απλής και σύνθετης ακουστικής/λεκτικής εργαζόμενης μνήμης, ενώ οι φοιτητές πρακτικής κατεύθυνσης θα είχαν καλύτερες επιδόσεις στα έργα της απλής και σύνθετης οπτικοχωρικής εργαζόμενης μνήμης, ως αποτέλεσμα της επίδρασης της κατεύθυνσης των σπουδών τους. Η δεύτερη υπόθεση ήταν ότι οι φοιτητές μεγαλύτερου ακαδημαϊκού έτους φοίτησης θα σημείωναν καλύτερες επιδόσεις από τους φοιτητές πρώτου έως δεύτερου έτους της αντίστοιχης κατεύθυνσης. Η υπόθεση αυτή στηρίζεται στο γεγονός ότι οι φοιτητές μεγαλύτερου έτους έχουν μεγαλύτερη εξοικείωση με τα έργα που μπορούν να εκπαιδεύσουν την εργαζόμενη μνήμη τους. Συνολικά, συμμετείχαν 99 φοιτητές θεωρητικών και πρακτικών σχολών τμημάτων του Α.Π.Θ., οι οποίοι χωρίστηκαν σε 4 ομάδες ανάλογα με το έτος και την κατεύθυνση σπουδών. Η ανάλυση που πραγματοποιήθηκε αναδεικνύει ότι οι φοιτητές πρακτικών σχολών παρουσιάζουν διαφοροποίηση στα έργα της οπτικής συγκράτησης και σύνθετης χωροταξικής συγκράτησης σε σύγκριση με τους φοιτητές θεωρητικής κατεύθυνσης. Σχετικά με τα χρόνια εκπαίδευσης, δεν παρουσιάζεται σημαντική διαφορά στην επίδοση των έργων μνήμης τόσο στις θεωρητικές όσο και στις πρακτικές σχολές. Η μόνη σημαντική διαφορά εντοπίζεται στον κεντρικό επεξεργαστή (λεκτικό έργο), όπου οι φοιτητές πρακτικών σχολών έχουν σημαντικά καλύτερες επιδόσεις σε σύγκριση με αυτών των μικρότερων ετών.
description: The aim of the present study was to evaluate whether academic direction and academic year of studies affects the function of working memory. To this end, simple and complex span tasks of verbal and visuospatial working memory, such as “Forward Digit Recall”, “Backward Digit Recall”, “Forward Block-Tapping Recall”, “Backward Block-Tapping Recall”, “Visual Patterns Test”, were presented to the study participants. The hypothesis of the study was that the students of Humanities studies would present better performance on the simple and complex span tasks related to verbal working memory, whereas students of Engineering studies would present better performance on the simple and complex span tasks related to visuospatial working memory, due to the effect of their study direction. The second hypothesis was that the students with three or more year of studies would present better performance than the students with first or second year of the corresponding direction. This hypothesis is based on the fact that the students of higher academic year of studies are more familiar with tasks related to working memory. In total, 99 students of both Humanities and Engineering studies of the Aristotle University of Thessaloniki participated in this study. They were divided into 4 groups, based on their academic year of studies and direction. It was found that the students of Engineering studies, demonstrate better performance on the tasks of central executive (spatial task) and visual working memory in comparison with the students of Humanities studies. Secondly, the performance on the task of central executive (verbal task) is significantly influenced by the year of studies. The students of Engineering with three or more year of studies presented better performance in comparison with the students of one or two year of Engineering studies.